****

Manikir/pedikir set

|  |  |
| --- | --- |
|  | Pažljivo pročitajte ovo uputstvo za upotrebu, sačuvajte ga za kasniju upotrebu, učinite ga dostupnim drugim korisnicima i poštujte uputstvo.  |

Sadržaj

|  |  |  |  |
| --- | --- | --- | --- |
| 1. Bitne napomene2. Opis upređaja3. Rad4. Korištenje 4.1. Općenito 4.2. Nastavci |  | 5. Čišćenje/njega6. Odlaganje7. Rezervni dijelovi8. Tehnički podaci9. Garancija i servic |  |

Poštovani kupci,

Radujemo se što ste se odlučili za jedan proizvod iz našeg asortimana. Mi stojimo iza kvalitetnih i ispitanih proizvoda sa polja toplote, blage terapije, masaže, mjerenja težine, krvnog pritiska, tjelesne temperature, pulsa i zraka.

Molimo da ova uputstva pažljivo pročitate, sačuvate ih za kasniju upotrebu, učinite ih dostupnim trećim licima i poštujete upozorenja.

Srdačni pozdravi,

Vaš Beurer tim

Obim isporuke

- Set za manikir/pedikir

- 10 kvalitetnih safirnih i filcanih nastavaka

- zaštitni poklopac za prašinu od noktiju

- adapter sa mikro USB kablom

- torba za čuvanje

- ovo uputstvo

|  |
| --- |
| **Upozorenje**• Uređaj je namijenjen za kućnu/privatnu upotrebu, ne za komercijalnu. ⦁ Ovaj uređaj mogu koristiti djeca od 8 godina i osobe sa ograničenim mentalnim sposobnostima ili sa manjkom iskustva i/ili znanja ukoliko ih nadgleda osoba zadužena za njihovu sigurnost ili su od te osobe dobili instrukcije kako da koriste ovaj uređaj.• Djecu treba nadgledati da se ne igraju sa ovim uređajem.• Čišćenje ovog uređaja ne smiju vršiti djeca bez nadzora.• Ovaj uređaj nemojte koristiti ako primijetite oštećenja na istom ili isti ne funkcionira ispravno. U ovim slučajevima kontaktirajte beurerov servis ili ovlaštenog trgovca. • Popravke ovog uređaja smiju vršiti samo ovlašteni servisi ili ovlašteni trgovac. • Ako je oštečen kabal ovog uređaja, isti se mora baciti. Ako se kabal ne može skinuti, onda se uređaj mora propisno odložiti.  |

**Opis simbola**

U ovom uputstvu za upotrebu i tipskoj pločici uređaja nalaze se slijedeći simboli:

|  |  |  |
| --- | --- | --- |
|  | UPOZORENJE | Upozorenje na opasnosti od povreda ili opasnosti po Vaše zdravlje. |
|  | PAŽNJA | Sigurnosna napomena na moguća oštećenja na uređaju/priboru. |
|  | Napomena | Napomena o bitnim informacijama |
|  | Molimo da se pridržavate uputa u uputstvu za upotrebu |
|  | Odlaganje u skladu sa EG Direktivom za stare elekronske i elektroničke uređaje WEEE (Waste Electrical and Electronic Equipment) |
|  | Proizvođač |
|  | Uređaj je duplo izoliran i time ispunjava zahtjeve zaštitne klase 2.  |
|  | Koristiti samo u zatvorenim prostorijama.  |
|  | Ambalažu odlagati u skladu sa zakonom za zaštiti okoliša.  |

1. **Bitne napomene**

**PAŽNJA:**

Za vrijeme upotrebe može doći do razvoja toplote na koži.

- Redovno konktrolišite rezultate za vrijeme tretmana. Ovo posebno vrijedi za dijabetičare, pošto su oni manje osjetljivi na bolove i kod tih osoba može prije doći do povreda. Nastavci 1, 2, 3, 4 i 5 isporučeni uz ovaj uređaj pogodni su za dijabetičare, budući da bruse cijelom površinom, a ne samo jednu tačku. Nastavci 6 do 10 su manje pogodni za dijabetičare. Ipak, imajte na umu da za vrijeme tretmana budete oprezni. U nedoumici pitajte svoj liječnika.

- Ovaj uređaj koristite samo u one svrhe za koje je predviđen i na način koji je opisan u ovom uputstvu. Svaka neprimjerena upotreba može biti opasna.

- Kod dugoročnog intenzivnog korištenja ovog uređaja, n.pr. kod skidanja zadebljale kože na stopalima, uređaj se može jače zagrijati. Kako bi tada spriječili opekotine kože, potrebno je da između pojedinih tretmana pravite duže pauze. Radi Vaše sigurnosti sa vremena na vrijeme kontrolišite razvoj toplote uređaja. Ovo posebno vrijedi kod osobe neosjetljivih na toplotu.

- Ovaj uređaj namijenjen je za ličnu upotrebu, ne za medicinsku ili komercijalnu.

- Iz higijenskih razloga, ovaj uređaj smije koristiti samo jedna osoba.

- Proizvođač nije odgovoran za štete nastale neprimjerenom i pogrešnom upotrebom.

- Ambalažu držite van dometa djece. Postoji opasnost od gušenja.

- Ovaj uređaj trebate pregledati na moguće znakove istrošenosti ili oštećenja. Ukoliko nađete ove znakove, ili ako je uređaj korišten u suprotnosti od uputa u ovom uputstvu, prije ponovne upotrebe isti trebate odnijeti ovlaštenom trgovcu na pregled.

- U slučaju defekata ili smetnji u radu uređaj odmah isključite.

- Ni u kojem slučaju nemojte sami popravljati uređaj!

- Ovaj uređaj koristite samo sa isporučenim nastavcima i dijelovima.

- Uređaj nikada nemojte ostavljati bez nadzora, posebno kada su djeca u blizini.

- Uređaj nemojte korstiti na malim životinjama/životinjama.

- Izbjegavajte svaki kontakt sa vodom (osim za vrijeme čišćenja pomoću blago vlažne krpe!). Voda ni u kojem slučaju ne smije ući u unutrašnjost uređaja. Uređaj nemojte uranjati u vodu. Uređaj nikada nemojte koristiti u kadi, ispod tuša, u bazenu ili iznad umivaonika koji je napunjen vodom. Ukoliko ipak uđe voda u uređaj, kabal odmah isključite iz struje i obratite se svom električaru ili servisu za kupce.

- Imajte na umu da za vrijeme korištenja kosa može da se zapetlja u rotirajuće nastavke. Radi sigurnosti kosu pokupite u rep.

- Uređaj držite dalje od izvora toplote.

- Uređaj nemojte koristiti ispod deka, jastuka itd.

- Prije upotrebe uređaja osigurajte da su vam ruke suhe.

- Nemojte vući za kabal kako bi uređaj isključili iz struje.

- Prije nego što uređaj uključite u struju, provjerite da li napon struje odgovara onom na tipskoj pločici.

- Uređaj se smije koristiti samo sa isporučenim kablom.

**Napomene za rukovanje sa baterijom**

⦁ Ako tečnost iz baterije dođe u kontakt sa kožom ili očima, to mjesto se odmah mora isprati vodom i odmah treba potražiti liječnika.

⦁ **Opasnost od gutanja!** Djeca mogu progutati baterije i ugušiti se. Stoga, baterije treba čuvati van dometa djece!

⦁ Baterije zaštitite od prekomjerne toplote.

⦁ **Opasnost od eksplozije!** Baterije nemojte bacati u vatru.

⦁ Baterije nemojte rastavljati, otvarati ili drobiti.

⦁ Koristiti samo one uređaje za punjenje navedene u uputstvu za upotrebu.

⦁ Baterije treba ispravno napuniti prije korištenja. Za ispravno punjenje baterija molimo da poštujete upute proizvođača odnosno upute u ovom uputstvu za upotrebu.

⦁ Prije prve upotreba u potpunosti napunite bateriju (vidi poglavlje 3).

⦁ U cilju osiguranja što dužeg vijeka trajanja baterije, bateriju punite u potpunosti minimalno 2 puta godišnje.

1. **Opis uređaja**

|  |
| --- |
|  |
| 1. Uređaj za pedikir/manikir | 5. Klizni regulator za okretanje prema lijevo/desno i off poziciju |
| 2. +-/ Kontrola brzine | 6. LED lampica |
| 3. Prikaz nivoa brzine | 7. Torba za čuvanje |
| 4. LED prikaz smjera okretanja (okretanje lijevo – crveno; okretanje desno – zeleno) |  |

1. **Rad**

Ovaj manikir/pedikir set opremljen je nastavcima velike vrijednosti. U osnovnom setu se nalazi 10 nastavka sa dugotrajnim safirnim slojem i sa filcom za poliranje.

Sve ovo u kombinaciji sa podešavanjem brzine na tri nivoa i radom uz okretanje prema lijevo/desno moguća je profesionalna njega stopala i noktiju, kakvu inače možete naći samo u profesionalnim salonima za njegu stopala i noktiju. Sve nastavke možete da čuvate u praktičnoj torbi za čuvanje profesionalnog seta za manikir/pedikir MP 64.

Integrisana LED lampica u uređaju osigurava optimalno svjetlo za vrijeme korištenja uređaja.

Da bi uređaj stavili u upotrebu pratite korake u nastavku:

⦁ Uklonite ambalažu.

⦁ Provjerite uređaj, adapter i kabal na moguća oštećenja.

⦁ Uređaj priključite na struju. Pri tome, uređaj treba da bude **ugašen**. Klizni prekidač treba da bude na sredini. Ako treperi crveno/zelena LED lampica iznad kliznog prekidača, uređaj je upaljen i ne može se puniti.

⦁ Prije prvog korištenja, uređaj punite cca 3 sata.

⦁ Stalno treperenje 3 plave lampice za indikator punjenja znači da se baterija puni. Kada pomenute tri lampice svijetle, znači da je baterije napunjena u potpunosti. Nakon toga, uređaj možete koristiti na baterije.

⦁ Brzo treperenje plavih LED lampica (u zavisnosti od toga na kojem nivou brzine se nalaze 1, 2 ili 3 LED-a) za vrijeme rada na baterije znači da je baterija prazna.

⦁ Uređaj možete puniti na struju preko utikača ili alternativno preko USB kabla.

⦁ Puna baterija dovoljna je za rad uređaja od cca. 2 sata.

Uređaj se gasi automatski nakon 20 minuta rada. Nakon ovog perioda treba se napraviti pauza od minimalno 15 minuta kako bi se spriječilo pregrijavanje motora.

1. **Korištenje**
	1. **Opće napomene**

• Ovaj uređaj namijenjen je isključivo za tretman ruku (manikir) i stopala (pedikir).

• Pazite da je uređaj prije upotrebe ugašen.

• Odaberite željeni nastavak i stavite ga na osu uređaja uz lagani pritisak na osu. Nastavci se uglavljuju uz zvuk. Za ukljanjanje nastavaka, iste izvucite iz uređaja u pravoj liniji.

• Uređaj upalite tako što klizni prekidač gurnete prema dole (okretanje prema lijevo, LED svijetli crveno) ili prema gore (okretanje prema desno, LED svijetli zeleno.

⦁ Tipkama Plus (+) i Minus (-) birate broj obrtaja ose. Svaki tretman započnite ponajprije najnižim brojem obrtaja i po potrebi taj broj povećavajte.

⦁ U zavisnosti od odabrane brzine, na površini uređaja postaju vidljive LED lampica.

• Svi nastavci za trupijanje i brušenje imaju safirni sloj. Ovaj sloj omogućava dug vijek trajanja i skoro da onemogućava trošenje.

• Nemojte jako pritiskati nastavke na tretirani dio i uvijek oprezno prinosite nastavke na tretiranu površinu.

• Uređaj sa nastavcima uz lagani pritisak i kružnim pokretima vodite preko tretirane površina.

• Imajte na umu da nastavci imaju ograničen učinak na vlažnoj koži. Iz tog razloga Vas molimo da prije tretmana ovim setom za manikir/pedikir kožu ne tretirate kupkom.

• Nemojte u potpunosti ukloniti zadebljalu kako bi zadržati prirodni zaštitni sloj kože.

• Imajte na umu da se osa uvije okreće slobodno. Osu ne smijete trajno blokirati, jer bi se u suprotnom uređaj zagrijao i oštetio.

• Nakon svakog tretmana nanesite vlažnu kremu na tretirani dio.

 Uređaj se gasi ako je jedan nastavak blokrian u trajanju u 3 sekunde za vrijeme koirštenja. Za ponovo pokretanje uređaja, isti se prvo mora ugasiti, te ponovo upaliti.



**Važno:**

**Za vrijeme tretmana kontrolišite rezultate. Ovo posebno vrijedi za dijabetičare, jer su isti manje osjetljivi na rukama i nogama.**

* 1. **Nastavci**

Pošto se ovdje radi o profesionalnim nastavcima, molimo Vas da iste oprezno koristite, jer bi u suprotnom moglo da dođe do povreda. Posebno kod većih brzina trebate biti oprezni.

Set sadrži slijedeće nastavke:

|  |  |
| --- | --- |
|  | **1 – Safirna pločića finog zrna**Turpijanje i obrada nokta, fina zrna na safirnoj pločici. Ono što je posebno na ovoj pločici jeste da se okreče samo unutrašnja pločica, vanjski okvir je fiksan. Ovo omogućava precizno turpijanje noktiju bez opasnosti da ćete opeći kožu usljed brzo rotirajuće pločice. |
|  | **2 – Safirna pločica grubog zrna**Turpijanje i obrada nokta, sarifna pločica sa grubim zrnima. Ovim nastavkom možete skraćivati čak i debele nokte. Pošto jako brzo skida velike površine na noktima, uvijek trebate oprezno rukovati ovim nastavkom. |
|  | **3 – Safirni konus**Uklanjanje suhe kože, zadebljale kože ili žuljeva na tabanima i petama i obrada nokta. |
|  | **4 – Filcani konus**Ravnanje i poliranje ruba nokta nakon turpijanja, kao i čišćenje površine nokta. Uvijek polirajte kružnim pokretima i nemojte se dugo zadržavati na jednom mjestu, jer bi usljed trenja moglo doći do razvijanja toplote. |
|  | **5- Safirno glodalo za grubu kožu – finog zrna**Za otklanjanje zadebljale kože na tabanima i petama. Ovaj nastavak služi za primjenu na velikim površinama. |
|  | **6 – Kristalno glodalo za grubu kožu**Kristalni nastavak-glodalo grubog crna za brzo uklanjanje debele zadebljale kože ili velikih žuljeva na tabanima i petama. |
|  | **7 – Cilindrično glodalo**Skidanje zadebljale površine nokta kao i grubo ravnanje iste. U tu svrhu glodalo položite vodoravno uz liniju površine nokta i uz lagane kružne pokrete skidajte željenu površinu. |
|  | **8 – Plamenasto glodalo**Za odvajanje uraslih noktiju. U tu svrhu oprezno postavite plamenasto glodalo na željeno mjesto i lagano uklonite dijelove nokta. |
|  | **9 – Iglasto glodalo**Ovo glodalo u obliku igle je precizioni nastavak. Molimo da ovim nastavkom oprezno rukujete, jer bi kod neopreznog rukovanja vrlo brzo moglo doći do povreda. Ovim nastavkom možete osloboditi urasle nokte i ukloniti odumrle dijelove nokta. Ovaj nastavak koristite samo uz mali broj obrtaja. |
|  | **10– Safirno okruglo glodalo** Ovaj nastavak služi za oprezno uklanjanje kurijih očiju. Kada koristite ovaj nastavak imajte na umu da pri uklanjanju sloja kože kurijeg oka vrlo brzo duboko zadirete u kožu i na taj način možete oštetiti kost. |
|  | **11 – Zaštita od prašine nokta** Spriječava da prašina od nokta leti naokolo.  |

**Kod obrade nokta uvijek idite od vanjske strane ka vrhu nokta!**

Za vrijeme tretmana uvijek kontrolišite rezultat. Ukoliko tretman postane neugodan, isti odmah prekinite.

1. **Čišćenje/njega**

**Prije čišćenja uvijek isključite uređaj iz struje!**

- Uređaj čistite blago navlaženom krpom. Kod jačih zaprljanja možete koristiti i blagi sapun.

- Po potrebi i iz higijenskih razloga nastavke možete čistiti krpom ili četkicom natopljenom u alkohol. Nakon toga nastavke pažljivo posušite.

- Uređaj nemojte ispuštati da padne.

- Imajte na umu da voda ne smije ući u unutrašnjost uređaja. Ukoliko voda ipak uđe u unutrašnjost uređaja, onda isti koristite tek kada se u potpunosti osuši.

- Za čišćenje nemojte koristiti hemijska ili abrazivna sredstva.

- Uređaj i adapter ni u kojem slučaju ne smijete uranjati u vodu ili neku drugu tečnost.

1. **Odlaganje**

U interesu zaštite okoliše, ovaj uređaj nemojte bacati u kućno smeće na kraju njegovog vijeka. Odlaganje se vrši putem odgovarajućih sakupljališta u Vašoj zemlji. Molimo da ovaj uređaj odlažete u skladu sa Direktivom za stare elektronske i električne uređaje EG– WEEE (Waste Electrical and Electronic Equipment). Ukoliko imate dodatnih pitanja molimo da se obratite nadležnom komunalnom poduzeću.

Prazne i potrošene baterije moraju se odlagati u posebno označene spremnike, na mjesta namijenjena za specijalni otpad ili putem električara. Zakonski ste obavezni da ovu vrstu otpada odlažete na opisan način.

⦁ Naredne oznake nalaze se na baterijama koje sadrže štetne materija:

 Pb = baterija sadži olovo

 Cd = baterija sadrži kadmij

 Hg = baterija sadrži živu.

Uklonite silikonski omot i otvorite kućište. Izvadite bateriju kako bi ga odložili pravilno.

1. **Rezervni dijelovi**

Rezervne dijelove možete kupiti putem ovlaštenog zastupnika. Molimo da pri kupovini date broj artikla za narudžbu:

|  |  |
| --- | --- |
| **Naziv** | **Broj artikla odnosno broj za narudžbu** |
| Safirna pločića finog zrna  | 162.750 |
| Safirna pločica grubog zrna | 162.751 |
| Safirni konus | 162.752 |
| Filcani konus | 162.753 |
| Safirno glodalo za zadebljalu kožu finog zrna | 162.754 |
| Kristalno glodalo za zadebljalu kožu | 164.064 |
| Cilindrično glodalo | 162.755 |
| Plamenasto glodalo | 162.756 |
| Iglasto glodalo | 164.066 |
| Safirno okruglo glodalo | 164.065 |
| Zaštita od prašine nokta | 163.755 |

1. **Tehnički podaci**

|  |  |
| --- | --- |
| Napajanje | Input: 100-240 V ~ 50/60 Hz, 0,2 AOutput: 5,0 V 1000 mA |
| Dimenzije | 155 s 37,4 s 38,3 mm |
| Težina | Cca. 133 g |
| Baterija:KapacitetNazivni naponOznaka tipa | 1500 mAh3,7 VLi-ion |